Azərbaycan Turizm Assosiasiyası
Azərbaycan Turizm Assosiasiyası (qısaca: AzTA) — turizm sənayesi üzrə Azərbaycan Respublikasında fəaliyyət göstərən aparıcı təşkilatlardan biri. Qurum ölkədəki turizm şirkətlərini birləşdirir, onların fəaliyyətini əlaqələndirir. İdarə Heyətinin sədri Əhməd Qurbanovdur. 2009-cu ildən fəaliyyətdə olan Assosiasiya hazırda Azərbaycanda turizm və otel sahəsində təlim və inkişaf həllərini təmin edən ən böyük qeyri-hökumət təşkilatlarından biridir. Bu quruma 100-dən çox turizm şirkəti və 80-dən çox mehmanxana kompleksi daxildir. Ümumdünya Turizm Təşkilatının üzvüdür.